### Beslutninger

Fremsendes til Teknisk Udvalg til behandling i henhold til beslutning i byrådets møde den 24. april 2024.

###

Plan for nybyggeri af almene ungdoms- og familieboliger inden for budgetrammen for 2023 – 2027.

### Resume

Teknik og Miljø fremsender en plan for nybyggeri af almene ungdoms- og familieboliger til byrådet til udmøntning i en 4-årig planlægning. Herunder oversigter over igangværende projekter med almene ungdoms- og familieboliger, samt reserveret kvote til kommende almene projekter. Sidste kvoteplan blev vedtaget af byrådet 17. august 2022.

Med kvoteplanen kan de almene boliger planlægges således, at de imødekommer boligefterspørgslen og den sociale balance i hele [adresse], jf. Boligpolitik 2016.

Det planlagte nybyggeri for 2023 til 2027 omfatter, inkl. restkvote fra tidligere år, en samlet kvote på 4.636 familieboliger og 577 erstatningsboliger jf. bilag 1, fig. 1. Den afsatte kvote finansieres delvis af fremtidige budgetter til alment nybyggeri.

Karsten Lind er kvote til familieboliger afsat i forbindelse med udviklingsplanerne for Gellerup/Toveshøj og [adresse]. Heraf er der reserveret kvote til 971 familieboliger i projekter med vedtagne lokalplaner, jf. bilag 1, fig. 2 og 1.620 familieboliger i igangværende lokalplaner jf. bilag 1, fig. 3.

Byrådet har tidligere med budget 2021 - 2024 besluttet ikke at tildele kvote til flere ungdomsboliger, da markedet for almene ungdomsboliger er mættet.

### Beslutningspunkter

Det indstilles:

At 1) Byrådet godkender kvoteplanen for nybyggeri af almene ungdoms- og familieboliger for 2023 – 2027, jf. bilag 1.

At 2) Teknik og Miljø bemyndiges til at fremrykke byggeprojekter på kvoteplanen, hvis det vurderes at være hensigtsmæssigt.

At 3) Teknik og Miljø bemyndiges til at indsætte nye projekter i kvoteplanen inden for kvoteplanens boligantal og principper og i overensstemmelse med den samlede budgetramme for 2023 – 2027.

At 4) Det tages til efterretning, at Teknik og Miljø fremsender en ny kvoteplan til byrådet medio 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-04-2024

Agnes Nielsen: 9

Fremsendes til [adresse] med bemærkning, at Magistraten i mødet den 16. april 2024 anbefaler, at byrådet tiltræder Magistratsafdelingen for Teknik og Miljøs indstilling af 27. februar 2024.

Magistratsafdelingen for Teknik og Miljø udarbejder notat om typologien af boliger, herunder beskrivelse af byrådets målsætninger vedrørende mål for almene boliger / typer på kommuneniveau.